Document ID: /roh_data/filtered/swiss_laws_in_ROH.jsonl.gz/328

810.115

Ordinaziun davart la taglia sin ovras idraulicas ed implants da pumpadi (OtaOP)

dals 20-06-1995 (versiun dals 01-01-2025)

sa basond sin ils art. 14, 33, 34, 35 e 37 da la lescha davart il dretg da las auas dal chantun Grischun (LDAG)1) dals 12 da mars 1995

relaschada da la regenza ils 20 da zercladur 1995

1. Disposiziuns generalas

Object da questa ordinaziun

Art.  1 1 Questa ordinaziun regla la taxaziun da la taglia sin ovras idraulicas ed implants da pumpadi tras il chantun Grischun.

Instrucziun

Art.  2 1 Ils detagls tecnics da la calculaziun da la taglia sin ovras idraulicas e sin implants da pumpadi vegnan resumads en ina instrucziun dal departament cumpetent.

Art.  3

Cumissiun da taglia sin ovras idraulicas 1. constituziun

1 La   cumissiun   da   taglia   sin   ovras   idraulicas   (CTO)   consista   da   tschintg commembras   u   commembers   ordinaris   e   da   trais   commembras   u   commembers suppleants. * 2 Il schef u la scheffa da l'uffizi d'energia2) fa part d'uffizi a la CTO ed è a medem temp il president u la presidenta da quella cumissiun.

3 La durada d'uffizi da las commembras e dals commembers da la CTO importa quatter onns.

1) DG 810.100 2) ussa uffizi d'energia e da traffic * tabellas da las modificaziuns a la fin dal relasch

1

810.115

2. incumbensas

Art.  4 1 La   CTO   tracta   las   protestas   encunter   las   disposiziuns   da   taxaziun   sco   er   las decisiuns   davart   la   reducziun   da   la   taglia   sin   ovras   idraulicas   ed   implants   da pumpadi dal president u da la presidenta da la CTO. * 2 Ella decida en preschientscha da tschintg commembras u commembers cun ina maioritad simpla.

2. Obligaziuns da la concessiunaria u dal concessiunari

Obligaziun da pajar taglia

Art.  5 1 L'obligaziun da pajar taglia dals proprietaris da l'ovra sa drizza tenor ils artitgels 33 fin 35 LDAG3).

Mesiraziuns d'energia

Art.  6 1 Las proprietarias ed ils proprietaris da las ovras ston mesirar cuntinuadamain sin lur agen cust l'energia electrica producida en lur ovra en kWh u en in'autra unitad fixada da la CTO.

2 La   mesiraziun   sto   succeder   directamain   suenter   ils   cludigls   da   generatur   resp.

directamain davant il motor da las pumpas, e quai tras indrizs da mesiraziun che correspundan a las prescripziuns dal dretg federal.

Registraziun

Art.  7 1 Las proprietarias ed ils proprietaris da las ovras ston registrar cumplettamain ed a moda adequata las posiziuns dals quintaders legidas e las ulteriuras indicaziuns.

2 Als organs incaricads cun la taxaziun ston els dar da tut temp ina invista da las registraziuns.

Interrupziuns considerablas da manaschi

Art.  8 1 Interrupziuns   considerablas   da   manaschi   che   pon   influenzar   la   taglia   sin   ovras idraulicas e sin implants da pumpadi ston las proprietarias u ils proprietaris da l'ovra annunziar immediat al president u a la presidenta da la CTO.

Art.  9 *

…

3) DG 810.100

2

810.115

3. Eruida da la prestaziun brutta

Basa

Art.  10 1 La basa per la mesiraziun da la taglia sin ovras idraulicas ed implants da pumpadi è l'ordinaziun federala davart la calculaziun dal tschains d'aua (OTA)4).

Princip

Art.  11 1 La   prestaziun   brutta   obligada   a   la   contribuziun   vegn   eruida   da   princip   or   da l'energia producida, en quest connex vegnan dentant quintadas vitiers la quantitad d'aua   utilisabla   e   la   pendenza,   er   sch'ellas   na   sa   manifesteschan   betg   tar   la producziun.

Ovras novas

Art.  12 1 Per ovras novas vegn eruida la taglia sin ovras idraulicas per ils emprims sis onns da   manaschi   or   da   l'energia   producida.   Sco   nova   vala   in'ovra   sch'ella   vegn construida per l'emprima giada u sch'il concept d'utilisaziun da quella vegn midà en moda considerabla.

2 Davent dal setavel onn da manaschi d'ina ovra vegn eruida la prestaziun brutta ch'è decisiva per la calculaziun da la taglia sin ovras idraulicas tenor las prescripziuns dal dretg federal davart la calculaziun dal tschains d'aua.

4. Tariffas da taglia

Ovras idraulicas

Art.  13 1 … * 2 Durant   ils   emprims   sis   onns   da   manaschi   d'ina   ovra   sto   vegnir   pajà   otganta pertschient da la tariffa da taglia sin ovras idraulicas. Per la calculaziun durant quella perioda èn decisivs ils documents dal project approvads da la regenza.

Implants da pumpadi

Art.  14 1 … * 2 La   taglia   sin   implants   da   pumpadi   vegn   incassada   sin   quella   quantitad   resp.

prestaziun d'energia (energia per pumpar) che vegn duvrada per utilisar repetidamain aua or d'auas publicas en pumpas (pumpas da recirculaziun).

4) CS 721.831

3

810.115

5. Procedura da taxaziun, da meds legals e procedura penala

Princip

Art.  15 1 Sche quest'ordinaziun na fixescha betg insatge auter, vegnan applitgadas confurm al senn la procedura da taxaziun, la procedura da meds legals e la procedura penala tenor las disposiziuns da la lescha da taglia dal chantun.

Taxaziun

Art.  16 1 La taglia sin ovras idraulicas ed implants da pumpadi vegn taxada dal president u da la presidenta da la CTO.

2 La presidenta u il president da la CTO decida davart dumondas per reducir la taglia sin ovras idraulicas ed implants da pumpadi tenor l'artitgel 35 da la LDAG. * 3 Dumondas per reducir la taglia sin ovras idraulicas ed implants da pumpadi tenor l'artitgel 35 da la LDAG ston vegnir inoltradas fin il pli tard tar la procedura da protesta da la disposiziun ordinada. *

Documents da mesiraziun

Art.  17 1 Las persunas ch'èn obligadas da pajar taglia ston consegnar a la presidenta u al president da la CTO la controlla dal quintadur sco er las indicaziuns davart l'energia producida tenor las directivas da quella resp. da quel, e quai mintgamai fin mez schaner.

Taxaziun provisorica

Art.  18 1 Sch'ils   documents   necessaris   na   vegnan   betg   consegnads   ad   ura   da   la   persuna obligada da pajar taglia u sche la calculaziun da la taglia sin ovras idraulicas ed implants   da   pumpadi   dura   pli   ditg   sto   vegnir   fatga   ina   taxaziun   provisorica   sin fundament da las indicaziuns avant maun.

2 La taxaziun definitiva sto vegnir prendida suenter il pli svelt pussaivel.

Protesta; recurs *

Art.  19 1 Cunter la taxaziun definitiva po la persuna obligada da pajar taglia far protesta entaifer 30 dis tar la CTO.

2 La decisiun da protesta po vegnir contestada da la protestadra u dal protestader cun in recurs tar la Dretgira superiura entaifer 30 dis. *

Incasso

Art.  20 1 La   taglia   sin   ovras   idraulicas   ed   implants   da   pumpadi   vegn   incassada   da l'administraziun da taglia dal chantun. Quella survegn ils documents necessaris per l'incasso da la presidenta u dal president da la CTO.

4

810.115

6. Disposiziuns finalas

Aboliziun dal dretg vertent

Art.  21 1 L'ordinaziun davart la taglia sin ovras idraulicas ed implants da pumpadi dals 14 da december 19815) vegn abolida.

Entrada en vigur

Art.  22 1 Questa ordinaziun entra en vigur6)  cun la lescha davart il dretg da las auas dal chantun Grischun (LDAC)7).

5) CUL 1981, 934 e CUL 1987, 1764 6) messa en vigur cun CR dals 20 da zercladur 1995 per il 1. da fanadur 1995 7) DG 810.100

5

810.115

Tabella da las modificaziuns - tenor conclus

Conclus 20-06-1995 27-10-1998 27-10-1998 27-10-1998 27-10-1998 04-09-2001 04-09-2001 04-09-2001 12-12-2006 12-12-2006 04-04-2023

Entrada en vigur 01-07-1995 01-12-1998 01-12-1998 01-12-1998 01-12-1998 01-01-2001 01-01-2001 01-01-2001 01-01-2007 01-01-2007 01-01-2025

Element relasch Art. 3 al. 1 Art. 9 Art. 13 al. 1 Art. 14 al. 1 Art. 4 al. 1 Art. 16 al. 2 Art. 16 al. 3 Art. 19 Art. 19 al. 2 Art. 19 al. 2

Modificaziun emprima versiun midada aboliziun aboliziun aboliziun midada midada midada midada dal titel midada midada

Publicaziun en la CUL - - - - - - - - 2006, 5032 2006, 5032 2023-009

6

810.115

Tabella da las modificaziuns - tenor element

Element relasch Art. 3 al. 1 Art. 4 al. 1 Art. 9 Art. 13 al. 1 Art. 14 al. 1 Art. 16 al. 2 Art. 16 al. 3 Art. 19 Art. 19 al. 2 Art. 19 al. 2

Conclus 20-06-1995 27-10-1998 04-09-2001 27-10-1998 27-10-1998 27-10-1998 04-09-2001 04-09-2001 12-12-2006 12-12-2006 04-04-2023

Entrada en vigur 01-07-1995 01-12-1998 01-01-2001 01-12-1998 01-12-1998 01-12-1998 01-01-2001 01-01-2001 01-01-2007 01-01-2007 01-01-2025

Modificaziun emprima versiun midada midada aboliziun aboliziun aboliziun midada midada midada dal titel midada midada

Publicaziun en la CUL - - - - - - - - 2006, 5032 2006, 5032 2023-009

7